Diari Oficial de la Generalitat Valenciana


Sumari del DOGV 6811, del 05-07-2012 (2012/6104)

Notificació de la sentència dictada en el rotlle d'apel·lació 131/VC-15/76/2012.
--------------------------------------------------------------------------------

### Dades del document

Número de DOGV
:   6811

Data del DOGV
:   05-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6104


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació 131/VC-15/76/2012. [2012/6104]  
Rotlle d'apel·lació 131/VC-15/76/2012  
Notificació de la sentència a Antonio Cabrera Sevilla  
M.ª Soledad Tato González-Espada, secretària de la Secció Octava de l'Audiència Provincial d'Alacant, Tribunal de Marca Comunitària, faig saber:  
Que en el rotlle de sala que se seguix en esta Secció per a substanciar el recurs d'apel·lació interposat contra la sentència dictada en el procediment que a continuació s'indica, s'ha dictat la sentència que té l'encapçalament i la dispositiva que, literalment, diu així:  
«Audiència Provincial d'Alacant  
Secció Octava. Tribunal de Marca Comunitària  
Rotlle de sala 000131/2012//000076/2012-RG001103/2012  
Procediment: juí verbal 167/2008.  
Jutjat: Jutjat de Primera Instància número 11 d'Alacant.  
Sentència número: 239/2012.  
President: Enrique García-Chamón Cervera.  
Magistrats: Luis Antonio Soler Pascual i Francisco José Soriano Guzmán.  
Alacant, 24 de maig de 2012  
La Secció Octava de la Audiència Provincial d'Alacant, constituïda per la magistrada Cristina Trascasa Blanco, ha vist les actuacions de juí verbal número 167/2008, sobre la reclamació d'una quantitat, seguides davant del Jutjat de Primera Instància número 11 d'Alacant, i de les quals coneix en grau d'apel·lació en virtut del recurs entaulat per la part demandada, Allianz Compañía de Seguros y Reaseguros, SA, representada en este tribunal per la procuradora Cristina Escribano Sánchez i dirigida per la lletrada Beatriz Tebar Martínez; i ha actuat com a part apel·lada el Consorcio de Compensación de Seguros, representat pel substitut de l'advocat de l'Estat. En este procediment ha sigut també part demandada Antonio Cabrera Sevilla, qui ha sigut declarat en situació de rebel·lia.  
III. Part dispositiva  
Dispositiva  
Estime en part el recurs d'apel·lació interposat per la representació processal d'Allianz Compañía de Seguros y Reaseguros, SA, contra la sentència dictada el dia 31 de maig de 2012 pel Jutjat de Primera Instància número 11 d'Alacant, en les actuacions de les quals dimana este rotlle, i, en conseqüència, revoque l'expressada resolució només en el particular dels interessos de demora, deixe sense efecte la condemna del pagament de l'interés previst en l'article 20 de la Llei de Contracte d'Assegurança i impose, en el seu lloc, a la demandada recurrent el pagament dels interessos legals incrementats en un 25% des del dia 26 de març de 2007, respecte de la quantia de 556,96 euros; i des del 9 de juliol de 2007, respecte de la suma de 865,18 euros; i confirme, en la resta, la sentència apel·lada i sense fer expressa imposició de les costes d'esta alçada.  
S'acorda la devolució del depòsit constituït per a la preparació del recurs.  
Esta resolució és ferma perquè en contra no es pot interposar cap recurs.  
Notifiqueu esta sentència en forma legal i, en el seu moment, torneu les actuacions originals al jutjat de procedència, de les quals se servira per fer l'avís de recepció, acompanyades del certificat literal d'esta resolució als efectes oportuns d'execució del que s'ha acordat, i se n'unirà una altra al rotlle d'apel·lació.  
Esta és la meua sentència definitiva, dictada en grau d'apel·lació, que pronuncie, mane i firme. Cristina Trascasa Blanco. Firmat i rubricat».  
I, perquè valga de notificació de forma deguda de la sentència anterior a Antonio Cabrera Sevilla, que està en situació de rebel·lia i el domicili del qual és desconegut, se li fa saber que contra esta sentència podrà interposar, d'acord amb l'article 500 de la Llei d'Enjudiciament Civil, el recurs extraordinari per infracció processal o el de cassació, quan siguen procedents, si ho fa en el termini de 20 dies, comptadors de l'endemà de la publicació de l'edicte de notificació de la sentència. De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs de cassació i/o extraordinari per infracció processal contra esta resolució, caldrà que a l'interposar-se el recurs s'haja consignat un depòsit per import de 50 euros per cada un dels recursos, que s'ingressarà en el compte de consignacions d'esta Secció Octava obert en Banesto número d'expedient 2276/0000/06/0131/12 en el cas de recurs de cassació, i en el cas de recurs extraordinari per infracció processal número d'expedient 2276/0000/04/0131/12, s'indicarà en el camp «Concepte» del document de resguard d'ingrés que és un «Recurs», sense esta acreditació no serà admés (LO 1/2009, de 3 de novembre).  
I, perquè conste, expedisc i firme esta sentència.  
  
Alacant, 30 de maig de 2012.- La secretària judicial: M. Soledad Tato González-Espada.